**PREDMET:** **Poziv za** **Javnu raspravu o** **Nacrtu zakona o društvenom preduzetništvu u Federaciji Bosne i Hercegovine**

Federalno ministarstvo razvoja, poduzetništva i obrta (u daljem tekstu: Ministarstvo) krenulo je u izradu Zakona o društvenom poduzetništvu u Federaciji Bosne i Hercegovine, kako bi se došlo do jasnih pokazatelja na koji način tj. kojim pravnim aktom definirati oblast društvenog poduzetništva. Osnovni razlog zbog kojeg se pristupilo rješavanju ovog problema je taj što postojeće stanje u oblasti društvenog poduzetništva u Federaciji Bosne i Hercegovine nije legislativno uređeno.

Nacrt zakona usvojen je na sjednicama Predstavničkog doma Parlamenta Federacije Bosne i Hercegovine dana 22.10.2024. godine i Doma naroda Parlamenta Federacije Bosne i Hercegovine dana 30.01.2025. godine. Parlament je obavezao Ministarstvo da organizuje i sprovede javnu raspravu.

Dana **17.02.2025.godine,** Ministarstvo **otvara javnu raspravu** o Nacrtu zakona o društvenom poduzetništvu u Federaciji Bosne i Hercegovine a koja će trajati **40 dana** od dana objave. Tekst Nacrta Zakona dostupan je na web stranici Ministarstva [www.fmrpo.gov.ba](http://www.fmrpo.gov.ba).

Pozivaju se svi zainteresovani da svoje sugestije, primjedbe i prijedloge na tekst Nacrta zakona dostave u pisanom obliku putem e-maila: [sektorrazvoja@fmrpo.gov.ba](mailto:sektorrazvoja@fmrpo.gov.ba), u ostavljenom roku. Sve sugestije, primjedbe i prijedlozi koji budu dostavljeni u propisanom roku i u pismenoj formi na prethodno navedeni na e-mail bit će razmotreni i uzeti u obzir pri izradi teksta Prijedloga zakona.